Wayeḍ s tkatut yak takatut d aɛrur n tatut, tatut d aɛrur n tkatut, ma d amdan yezga ibub, wa yettnadi ad yettu, wa yettnadi ad d-imekti meɛna tif tatut n umdan anemṭari wala takatut n tmetti isebken ɣer taggara ad d-nini takatut yelhan tettleqqim i lhu n wussan yezrin, tatut ula d nettat telha tefarreḍ isebkan n yidles d wussan, d acu kan tatut d tanexxart simmal yekkat wemdan ad yeffeɣ seg-s, simmal zedren yiḍaren-is deg-s, tiwriqin i d-tejmeɛ Ṭawes fkant-d adlis igerrzen, adlis igerrzen d adlis ara d-yettmeslayen fell-ak mebla ma yeččawar-ik, d adlis ara yeṭṭfen afus mi ara k-yawi ɣer wanda tetqeyyil tarwiḥt-ik.